Episodji għall- Arloġġ Museumin li għandhom jinqraw fid- 29 ta' Settembru ta' kull sena fil- festa ta' San Mikiel Arkanġlu, Kustodju u Difensur tas- Soċjetà tal- Papidi u ta' dik tal- Papidissi. L- Irvell fis- Sema. San Mikiel arkanġlu jirrakkonta: Alla fi tjubitu ħalaqna u tana li kreaturi oħra jkunu inferjuri lejna u li fid- dinjità aħna niġu warajh stess u b' kawża ta' feliċità tagħna kollu Sapjenza u b' sens ta' rikonoxxenza lejh qegħdilna madmad tant ħelu sabiex bih nigglorifikawh. Il- Paċi, il- Ferħ, u l- Ġustizzja b' soavità kbira huma r- renju tagħna: is- servi fil- preżenza tal- Padrun ċelesti: Padrun li l- manjifiċenza tiegħu intom bnedmin tistgħu biss tieħdu fuqha xi idea permezz tal- konsiderazzjoni tal- opri terribbli ta' jdejh bħal mill- effett wieħed jagħraf il- ġmiel u l- kobor tal- kawża. Iżda f' ħin bla waqt għajta ta' ingratitudni kontra l- Altissimu ġriet fis- sema: "Ma nservix, nitla' u nkun bħall- Altissimu." Min hu li jħobb u ma jiddefendix l- oġġett maħbub tiegħu? F' għamża ta' għajn saru żewġ partiti fis- sema kontra xulxin; parti mit- tlieta jsostnu ma' Satana u l- bqija miegħi. Minn qalbi għall- inġurja ta' Satana ħarġet b' sinċiera effużjoni u konfessjoni l- kelma Michael li tfisser mill- Ebrajk: "Min hu bħal Alla?" u venvnet mal- Empirju kollu tas- sema u b' hedina l- kelma ġejt u għadni distint fl- isem tiegħi fost tant ġieħ u unuri kbar: hekk isejjaħli l- Omnipotenti; hekk isejħuli l- fidili sħabi; hekk imsejjaħ fit- tartaru tal- abbiss infernali u hekk imsejjaħ fil- Knisja Militanti, l- għarusa immakulata ta' Kristu li jiena tant nindokra b' ħerqa kbira. Kulħadd jagħrafni b' dan l- isem li jferraħ iċ- ċittadini tas- sema kollha, li jfarraġ il- Purgatorju, li jqawwi bil- konsolazzjoni u bil- kuraġġ il- Knisja Militanti u li jwerwer bir- raġun u bl- esperjenza l- bwieb tal- Infern. F' silenzju immela kbir jiena u Satana, l- anġli sħabi u l- anġli sataniċi kkumbattejna kontra xulxin u aħna għamilna Vittorja fuqhom u keċċejthom mit- troni tagħhom kollha b' konfużjoni u f' avveliment u f' torturi implakabbli għall- eternità bla ebda speranza anzi fis- sigurezza li impossibbli r- riparazzjoni tas- suppervja tagħhom. Satana minn tant splenduri ta' dawl u ta' ġmiel mal- kunsens ħażin tiegħu tbiddel fi dragun waħxi u karkar miegħu b' denbu lil kull min żamm mal- partit tiegħu barra mill- isfera tal- vera beatitudni. L- Innu wara l- Vittorja. San Mikiel arkanġlu jirrakkonta: Ħadd ma jista' jagħder l- eċċess fl- ingratitudni u fil- malizzja ta' Satana u ta' sħabu. Alla, li hu tant u tant tajjeb u ħanin, fis- sapjenza infinita tiegħu ġġudika li ma jaħfrilhomx. Alla li hu tant u tant manjifiku u meraviljuż fl- opri ta' jdejh iġġudika li jitfagħhom fit- telfien ta' dejjem: Oh x' bidla! Kienu tant sbieħ u glorjużi fuq it- troni tar- Renju t' Alla u minn tant glorja niżlu f' disprezz etern u immutabbli, marbutin bi ktajjen ta' orrur li b' ebda mod ma jistgħu jitkissru u f' abbiss ta' turmenti inesplikabbli. Wara immela li missier il- gidba bi sħabu ma kellhomx iżjed lok fis- sema, il- kori kollha anġeliċi kantajna l- virtù tal- Omnipotenti. Oh! X' ġenn li ħadd ma jfisser tirvella u teħodha kontra Alla li biss l- opri ta' subgħajh iriegħdu kull intellett li jikkunsidrahom! Kantajna ferħanin u persważi li ebda virtù maħluqa ma tista' qatt titfi l- glorja esterna t' Alla. "Min hu bħas- Sinjur Alla tagħna li jgħammar fil- għoli u li għajnejh jitfa' lejn min hu umli u li bi driegħu jirreżisti kontra min huwa supperv?" "Alleluja! Alleluja! Alleluja! Glorja, Saħħa u Unur lilek waħdek għax inti tajjeb u fi tjubitek mix- xejn ġibt l- essri fl- eżistenza: kollox minnek, kollox bil- virtù tiegħek u kollox għalik, o int li int." "Kbar u tal- għaġeb huma l- opri tiegħek, o Sinjur Alla Omnipotenti, ġusti u veri huma t- triqat tiegħek, o re tas- sekoli: min ma jibżax minnek o Sinjur u min ma jimmanjifikax l- isem qaddis u terribbli tiegħek? Inti waħdek tajjeb, inti waħdek Dominatur u lejk kull kreatura hija soġġetta b' gost tagħha jew b' dispett tagħha għax inti għamilt kollox waħdek u ma hemmx min lilek jixbah fil- virtù tiegħek. "Lil Alla ħaj u veru, qawwi, qaddis u immortali, lill- Missier, lill- Kelma u lill- Ispirtu Santu benedizzjoni, tifħir u ringrazzjament għal dejjem ta' dejjem. Ammen. Alleluja! "Inkantaw lis- Sinjur, għaliex glorjożament ġie huwa mmanjifikat: lil Satana u lil sħabu mit- troni gerbeb fil- baħar ta' kubrit. "Is- Sinjur il- fortezza tagħna u t- tifħir tagħna u Huwa kien li ppreservana. "Il- leminija tiegħek, o Sinjur, hija mmanjifikata fil- fortezza: il- leminija tiegħek, o Sinjur, sawtet il- għadu u fil- kobor tal- glorja tiegħek inti ddeponejt l- avversarji tiegħek. "Min hu bħalek fil- qawwa o Sinjur? Min hu bħalek manjifiku fil- qdusija, terribbli u ta' min ifaħħrek li topra l- għeġubijiet? Għall- isem tiegħek, o Jeħova, jemmnu u jitriegħdu Satana u d- demonji u aħna fil- ferħ ta' ismek bil- ħlewwa tal- aċċenti nkantaw u ma nieqfu qatt inkantaw: Qaddis, Qaddis, Qaddis, is- Sinjur Alla tal- eżerċti, kollox jgħid il- glorja tiegħek: Alleluja, Alleluja, Alleluja! Is- Servi Battala. San Mikiel arkanġlu jirrakkonta: Il- Kreatur irid fedeltà mill- kreaturi lejh u b' jedd assolut. Lilkom bnedmin takom il- prova għall- fedeltà tagħkom lejh il- liġi santissima tiegħu eterna u immutabbli ordinata biex intom permezz tagħha tgħixu fil- paċi u tidħlu fil- wirt tat- tgawdija eterna. Ukoll lilna qabilkom qegħdilna l- madmad tas- servizz ħelu tiegħu biex nagħtuh il- fedeltà tagħna. Ma kinitx prova superjuri għall- forza tagħna kif tagħkom ma hix superjuri għall- forzi tagħkom: tant huwa fidil. Hu s- Sinjur u m' għandux bżonn il- ġid ta' ħadd u t- tjubija tiegħu biss imlietna b' kull ġid. Fostna waqt il- prova nsabu bosta infidili li ġew wisq rigorożament ikkastigati u aħna rajna (ħaġa tassew li twerwer li taqa' taħt idejn Alla) il- qilla tal- ġustizzja tal- Omnipotenti tintefa' kontra Satana u sħabu u gglorifikajna l- manjifiċenza divina. Aħna, oh x' unur għalina li ħriġna fidili fidilissimi lejn Alla li tassew jinkuruna u jigglorifika l- fidili u li tassew isawwat bil- ħruxija lill- infidili! Tista' inti tasal o bniedem mortal biex tkun taf kif Alla jigglorifika l- kreaturi fidili tiegħu? Lanqas qatt ma tasal; iżda jien nurik biex tifhem xi nitfa kemxejn. Mill- kobor u mis- sapjenza tal- opri ta' jdejn Alla tikkonkludi (minn hedan ix- xhud fuq Alla) li hu tassew Alla Kbir Omnipotenti u kollu manjifiċenza: hedana, immela, il- Kbir Alla hekk jigglorifika lill- kreaturi fidili tiegħu, biex inti tifhem, li jagħmilha magħhom ta' seftur, jitħażżem u jgħaddi jservihom. Hix tassew ħaġa kbira?!! Xħin aħna rajna fuqna tant glorja Hu stess bil- fomm tiegħu stess faħħarna u berikna u qalilna: "Magħkom jiena nistrinġi ħbiberija eterna u l- grazzja tiegħi jiena nikkonferma fuqkom b' mod li l- eternità tagħtikom kontinwa beatitudni." Għal tant unur aħna lkoll b' veri sentimenti ta' rikonoxxenza rringrazzjajnieh u stqarrejna b' leħen wieħed: "O Alla kbir tajjeb u denn ta' kull tifħir u ta' kull glorja u ta' kull benedizzjoni: aħna servi battala, ma għamilniex ħaġa oħra ħlief dak li kellna nagħmlu." Oh kemm hija magħġuba f' għajnejn l- Altissimu l- umiltà li t- talba tal- umli titla' quddiem it- tron divin tieqaf u ma titwarrabx qabel ma Huwa jagħti widen! Oh kemm hija magħġuba quddiem l- Altissimu l- umiltà li dina waqqfet tron fis- sema għall- Kbira Verġni Marija Santissima: l- umiltà tagħha kienet il- kawża li saret omm Alla dinjità li ma titfissirx f' hedina l- kreatura! Oh kemm hija magħġuba quddiem l- Altissimu l- umiltà li Kristu għalhekk sar umli u ubbidjent sal- mewt tas- salib biex jogħġob lill- Missier Divin tiegħu u biha daħal fi glorja denja ta' Alla Inkarnat! Oh kemm hija magħġuba quddiem Alla l- umiltà li Huwa jifhem jeżalta l- umli u jumilja s- supperv! Kbir huwa s- Sinjur u biss mill- umli huwa unurat. L- Inkurunazzjoni ta' San Mikiel Arkanġlu. San Mikiel arkanġlu jirrakkonta: Bid- depożizzjoni ġustissima tal- anġli ribelli li daħlu fis- sehem tat- turmenti eterni bi ħlas tas- suppervja tagħhom bosta troni fir- renju t' Alla baqgħu vojti. Allura s- sapjenza ddekretat li timliehom kollha bi kreaturi oħra maħluqin għax- xbieha t' Alla kapaċi tal- grazzja divina biex jipparteċipaw fid- delizzi eterni u spiritwali tal- istess Kreatur. Degriet ħareġ però fis- sema li billi s- suppervja battlet hedawna t- troni għalhekk l- umiltà biss għandha timliehom u meta jkunu kollha okkupati allura jsir il- ġudizzju fuq id- disprezzaturi tal- verità. Fuq hedawna t- troni wkoll ma' missirijietkom tkellmet il- Kelma inkarnata meta qalet li fid- dar tal- Missier ċelesti hemm bosta mansjonijiet: minn hawn wieħed jikkonkludi kemm tassew numerużi kienu l- anġli li sostnew kontra t' Alla. Allura l- Providenza Divina, li tiggoverna kollox f' abbiss ta' ġudizzji inkomprensibbli u fi triqat li intellett maħluq ma jasalx biex isib irkabtu, għażlet lili b' mod speċjali u inkurunatni Prinċep tal- milizzja ċelesti u Mexxej u Gwardjan qawwi ta' hedawk il- bnedmin kollha li hi ppreordinat għall- glorja ta' dawk it- troni li kienu żvojtaw bil- ministerju tagħna. Tliet sinfoniji sublimissmi saru fis- sema mill- ħolqien, li fuqhom inutli għall- aċċenti li anġlu jitkellem ma' mortal, għax dan mhux kapaċi għall- oġġetti ta' sfera oħra: il- kori ċelestjali ma jistgħux ikollhom l- inqas ombra fejn il- kori tal- bnedmin. Sinfonija fl- inkurunazzjoni tiegħi, sinfonija fl- inkurunazzjoni ta' Kristu eżaltat fil- leminija tal- Glorja tal- Missier tiegħu u sinfonija fl- inkurunazzjoni tal- Kbira Reġina tas- sema u tal- art. Kien ta' ferħ, ta' unur, ta' glorja tassew eċċessiv għalija xħin l- Altissimu ddenja ruħu fl- infinità tal- kobor tal- Maestà tiegħu li jgħidli: "Ekku li aħna nikkostitwuk prinċep tal- milizzja ċelesti u f' idejk aħna nqiegħdu hedawk il- bnedmin li wara l- provi tal- fedeltà lejna huma ordinati biex ikunu ċittadini tiegħek: inti int il- mexxej, inti l- gwardjan u inti d- difensur insuperabbli tagħhom." Xħin Alla qegħidli fuq rasi l- kuruna tat- tjubija tiegħu, smajt l- isem tiegħi Michael jitbierek b' benedizzjonijiet eterni. Oh kemm hu għażiż għalija hedan l- isem li jxandar li ħadd ma hu bħal Alla tagħna! Il- Monument tal- Vittorja. San Mikiel arkanġlu jirrakkonta: Ċomb, ċomb, malli aħna f' għamża ta' għajn b' virtù divina tajna l- kolp fatali lil Satana u lil sħabu dawn waqgħu b' veloċità ta' sajjetta mit- troni tas- smewwiet u fl- istess ħin rajna l- Omnipotenti jeżerċita l- virtù tiegħu: rajnieh jaħlaq il- kalzri ta' nar etern u terribbilment tormentuż għax- xitan u għall- anġli ħżiena tiegħu, li bħala ħuta mġewħa belagħhom b' manjiera li twerwer u li ma tħallix tama ta' rimedju għal ħelsien b' xi mod. Fit- torturi ta' hedawna l- anġli apostati u infidili kieku aħna ġarrabna l- inqas moviment ta' kompassjoni jew ta' ħniena lejhom, aħna li fil- ħniena nixbhu lkoll lill- Kreatur tagħna anzi f' qalb waħda approvajna kastig bħal dan aħrax u etern ladarba Alla minn rajh għall- unur tal- ġieħ u tal- isem tiegħu ħalqu u kkostruwih b' kanċelli tal- biża' għal hedawn l- isħab tagħna dekaduti li minnu ma beżgħux. Kieku bniedem jista' jixref biss fid- daħla ta' hedana l- ispjetat kalzri huwa biżżejjed għalih biex jinkesa bil- biża' t' Alla li hu tant ġustament rigoruż għall- ġieħ ta' ismu. Il- fjammi jsaffru u jvenvnu eternità, eternità, dejjem, dejjem torturi, qatt qatt ħelsien; Alla stess lanqas jista' jagħti l- ħelsien minn hedana l- ħabs għax ġust, veraċi u immutabbli infinitament. Dan il- kalzri għalkemm inbena mill- idejn tal- Ġustizzja t' Alla għal Satana u għall- anġli ħżiena, però dan l- istess lok jilqa' forzatament ukoll lill- bnedmin li fil- ħniena ma' ħuthom ma jkunux bħall- Missier ċelesti eżerċitaw ruħhom. Allura xħin il- Ġustizzja t' Alla eskludiet eternament il- konduttur tas- suppervja bis- segwaċi kollha tiegħu, din il- vuċi ħarġet mis- Santwarju ta' Jeħovah: "Ekku, Michael, ekku l- monument li ma jħalli qatt li jintesa l- ġieħ tagħkom lejja u l- vittorja potenti tagħkom fuq l- għedewwa kollha tal- glorja tiegħi; ma jgħammarx fid- dar tal- beatitudni tiegħi min jagħmel is- suppervja u jiena li ma nċedi lil ħadd l- unur tiegħi reżistenza nagħmel u konfużjoni kontra s- suppervi u lill- umli nagħti l- grazzja u l- eżaltazzjoni hekk ingħid jiena li Jiena Alla tal- Verità u tal- Ġustizzja." Il- Vittorja kkommemorata minn Ġesù u minn Marija Santissima. San Mikiel arkanġlu jirrakkonta: Veru li qatt ma tista' tintesa l- Vittorja li aħna bil- virtù divina ġibna fuq l- għedewwa tal- isem ta' Alla għaliex kontinwament jitkellem fuqha l- infern kontra qalbu u fuqha jithenna l- ġust li miż- żmien jidħol fl- eternità u magħna joqgħod fit- tempju qaddis t' Alla. Ċelebri kommemorazzjonijiet fuq hedina l- Vittorja tiċċelebra l- Knisja Militanti wkoll: però għalkemm kollha onorevoli u glorjużi, ma jistax wieħed ma jiddistingwix hedawk iż- żewġ kommemorazzjonijiet tal- battalja ċelestjali u tal- vittorja tagħna li r- Re, tal- glorja stess u l- istess Reġina tal- glorja għamlu b' tifħir għalija u għall- anġli kollha fidili sħabi. Infatti l- Imgħallem divin tal- bnedmin li wera l- umiltà bil- kelma u bl- eżempju vera u indispensabbli triq għall- glorja tat- troni eterni, semma l- valur tal- kumbatt u tal- vittorja fuq Satana u sħabu meta t- tnejn u sebgħin dixxiplu tiegħu li ferħanin irriturnaw qalulu: "Sinjur, ukoll id- demonji jintefgħu taħtna fl- isem tiegħek" — qallhom: "Jiena kont qed nara lil Satana jaqa' bħal sajjetta mis- sema." Minn hedina l- espressjoni min ma jarax il- glorifikazzjoni li minnha rċieva Alla li kien qiegħed jarana nikkumbattu għall- ġieħ tiegħu? Min ma jintebaħx bil- valur tal- fortezza divina li kienet f' idejna għar- reverenza tiegħu? U l- kbira, Verġni ommu Marija Santissima f' mument ta' effużjoni ta' qalbha, veru sakrarju tal- Ispirtu Santu u tempju tas- Sinjur qalet: "Qiegħed minn fuq għal isfel il- potenti mit- tron u eżalta l- umli." U hija wisq tajjeb kienet taf li dan sar bil- ministerju ta' jdejna. Min jista' jiddubita fuq id- doni, fuq il- favuri u fuq il- benefiċenzi li t- tjubija t' Alla xerrdet fuq Satana u sħabu xħin l- omm t' Alla divinament ispirata ddikjarat li kienu potenti fuq it- tron? Oh ingratitudni! Kemm hija kerha l- ingratitudni li ħadd ħlief Alla waħdu ma jista' jikkastiga kif imiss denjament! Il- forza immela u l- kobor tat- tifħir ma joħorġux mill- kelma biss iżda mill- konsiderazzjoni tal- persuna li tgħidu; għalhekk hija tassew indiċibbli l- onorifiċenza tagħna għax servejna 'l Alla b' vera fedeltà u b' vera rikonoxxenza lejh. L- unur miċ- ċittadini tas- sema lil S. Mikiel. San Mikiel arkanġlu jirrakkonta: Fil- belt tagħna hemm ktieb imsejjaħ il- ktieb tal- ħajja tal- Ħaruf u fih hemm skulpiti b' karattru li ma jistax jitħassar l- ismijiet ta' dawk kollha li wara mewthom infallibbilment jidħlu fit- troni tal- beatitudni; u tron ma għandux fil- belt tagħna min ismu mhux ukoll imqiegħed f' hedan il- ktieb. Fl- inkurunazzjoni tiegħi, xħin ġejt ikkostitwit mexxej tal- preordinati għall- glorja, xħin l- Altissimu kkunsenja f' idejja l- erwieħ kollha li għandhom ikunu milqugħin, b' tant soavità ġie lili mqiegħed f' idejja l- Ktieb tal- ħajja tal- Ħaruf. Oh kemm ismijiet prezzjużi! L- Omnipotenti biss u ebda id oħra ma kitbet f' hedana l- Ktieb u kitbet l- ismijiet qabel kull previżjoni ta' merti voldieri mhux l- ewwel Alla ra l- mertu u mbagħad qiegħed l- ismijiet iżda l- ewwel qiegħed l- ismijiet. Fl- ewwel paġna hu mqiegħed l- ewlieni tal- predestinati għall- glorja Kristu Ġesù u mbagħad il- kbira Omm tiegħu u f' hedina l- ewwel paġna hemm iddekretat li kull min għandu ismu fil- Ktieb tal- Ħajja jeħtieġ li jagħti qima u benedizzjoni fil- pellegrinaġġ tiegħu lil Marija Santissima. Digriet li hija stess esprimiet bil- vuċi xħin qalet: "Imbierka jgħiduli l- ġenerazzjonijiet kollha." Kemm għandhom għaliex jifirħu hedawk il- bnedmin li għandhom l- ispirtu ta' Kristu, spirtu ta' vera karità, ta' vera ħniena lejn il- proxxmu! Oh kemm għandhom għaliex jifirħu hedawk il- bnedmin li jweġġħu b' vera qima lill- glorjuża Padruna, il- Verġni imbierka! Bosta bnedmin diġà kkonfermati fil- ħbiberija t' Alla u oħrajn għadhom biex jidħlu f' hedina l- konfermazzjoni. Hija proprjetà ta' kull spirtu tajjeb is- sentiment tar- rikonoxxenza, għalhekk hedawna l- ispirti beati jagħmluli inkin sinċier u onorevoli biex jirrikonoxxuni bi Prinċep tal- Milizzja ċelesti u biex jirrikonoxxu l- benefizzi li magħhom jiena għamilt sakemm ġew ikkollokati mal- prinċpijiet tal- poplu t' Alla. Jiena pproteġejthom u ddefendejthom minn hedak li ġarrab il- qawwa tad- driegħ tiegħi u minn driegħhom il- lemin jiena daħħalthom fl- Imqaddsa Ġerusalemm. Barra mir- Re tas- sekoli Kristu Ġesù u barra mir- Reġina Marija Santissima, li lejhom kollox huwa suġġett, inkini soavi u liberi lejja jiena nara mill- ispirti kollha gglorifikati minn Alla. Kemm jiena wkoll igglorifikat mill- għarusa immakulata ta' Kristu, mill- Knisja tal- Papa li tinvokani kuljum u spiss anzi bla ma tieqaf persważa mill- potenza li biha inkurunani Alla! Hija tinvokani u jiena nikkorrispondi unitament mal- kori kollha tagħna mlibbsin b' virtù divina. Il- Kalvarju. San Mikiel arkanġlu jirrakkonta: Waqt il- fidwa tagħkom, ħaġa tassew tal- ikbar għaġeb Alla inkarnat imut għall- kreaturi tiegħu! Jiena u sieħbi Gabrijel konna maġenbu wieħed kull naħa tas- salib fuq il- kalvarju nassistu u naduraw it- tjubija u l- ġustizzja t' Alla. Oh xi spettaklu! Rajna l- imħabba li ma titqiesx t' Alla lejkom xħin biex jifdikom servi tiegħu, ikkonsenja għall- mewt l- Uniġenitu Iben tiegħu. Rajna u stagħġibna fuq il- ġustizzja t' Alla xħin ir- re tal- glorja miksi bid- dnubiet tad- dinja kollha smajnieh jgħajjat mis- salib: "Alla tiegħi, Alla tiegħi, għaliex abbandunajtni?" Rajna meta Kristu qal: "Huwa mitmum" ir- renju ta' Satana, li kien twaqqaf fuq l- art għall- perdizzjoni eterna tal- umanità, jiġġarraf għal dejjem bla ebda speranza ta' ristabbiliment; renju hekk terribbli rigward il- ħruxija u l- eternità tal- pwieni li jagħti li biex tifhem biżżejjed tikkonsidra li Alla, biex jeħles lill- kreaturi tiegħu minnhom, ma rahiex bi kbira jagħmel l- ikbar pass tal- għaġeb: isir bniedem u jmut f' tant tbatija. Malli r- Redentur tagħkom li xtrakom bid- demm prezzjuż divin tiegħu mejjel rasu u spira, aħna rajna tielgħa bħall- inċens maħruq fin- nar il- fwieħa tas- soavità mid- demm li kontinwament kien u għadu u jibqa' jgħajjat quddiem it- tron tal- awgustissima u santissima Trinità: "Paċi maħfra u saħħa:" fwieħa effikaċissima li minn tant qilla u korla Alla pplaka u ta l- bewsa tal- Paċi denjament u perfettament sodisfatt mis- sagrifiċċju tal- Iben divin tiegħu. Ir- ruħ tiegħu inseparata mid- divinità (dawn iż- żewġ naturi fi Kristu, divina u umana uniti darba permezz tal- persuna divina ma jistgħux iżjed minn xulxin jinfirdu) rajna tinżel fost il- qaddisin tal- limbu li kollha ferħ jgħajtu: "Inti ġejt Feddej, lilek ringrazzjament u rikonoxxenza għax vittma oħra ma setgħetx tasal biex tħallas denjament u proporzjonatament il- ġustizzja divina u tneħħi d- dnub tad- dinja." Trid tara lil Adam u 'l Eva, 'l Abraham, 'il David, 'il Mosè, il- Battista u l- kbir missier putattiv tiegħu San Ġużepp ta' qalb safja fost l- oħrajn trid tarahom jiftħu jdejhom biex jgħannquh b' sens ta' rikonoxxenza. Ukoll fil- martirju tas- servi tas- Sinjur Ġesù Kristu jiena assistejthom u nassisti dejjem u b' mod speċjali fi prova tant kbira li n- natura tagħkom mingħajr id- driegħ tal- grazzja t' Alla hija bla ħila, inkapaċi għaliha; jiena nqawwilhom qalbhom u nikkonfortahom. Kristu fil- lemin ta' Alla l- Missier. San Mikiel arkanġlu jirrakkonta: Għajn ta' bniedem qatt ma rat, widna ta' bniedem qatt ma semgħet lanqas qatt ma daħal f' qalb ta' bniedem x' lesta Alla għal dawk li jħobbuh. Kif immela mortal jista' jifhem id- deskrizzjoni tat- trijonfi ta' Kristu xħin irċieva minn Alla l- Missier l- unur u l- glorja bi ħlas tal- umiljazzjonijiet sostnuti fid- dinja għall- glorifikazzjoni tal- isem divin? X' jista' wieħed jikkonkludi xħin Alla l- Missier qallu: "Oqgħod fil- leminija tiegħi, o Saċerdot għal dejjem skont l- ordni ta' Melkisedek u t- tron tiegħek o Alla huwa għal dejjem ta' dejjem imqiegħed fuq kull prinċipat, fuq kull dominazzjoni, fuq kull setgħa?" Jista' forsi bniedem jifhem il- ferħ ta' qlubna xħin rajna fil- lemin t' Alla l- Missier 'il Kristu mqiegħed Avukat u Saċerdot għall- propizjazzjoni tal- bnedmin li Satana fehem li jiġbed miegħu kollu invidja fil- fjammi eterni? Xħin Satana taħt forma ta' serpent fil- Ġenna tal- art inganna l- primoġenituri tal- bnedmin u waqqagħhom fid- diżgrazzja t' Alla aċċerta allura ruħu li Adam u Eva u d- dixxendenti kollha tiegħu saru wirt ta' difrejh għax kien jaf tajjeb li l- ġustizzja infinita t' Alla offiża bid- dnub ma tista' tasal qatt ebda vittma biex tirriparaha u tissodisfaha denjament; qatt però ma basar fuq hedan il- kbir pont tal- għaġeb li l- Kelma t' Alla ssir bniedem u taqa' vittma għas- saħħa tal- bnedmin b' riparazzjoni tal- offiżi kollha tagħhom. Minn tant deni, li hu malizzjuż u qattiel fehem jikkaġunalhom, ġibed fuqhom ilkoll l- aqwa ġid, l- akbar unur li aħna f' kull dinjità tagħna ma jistax ikollna li cioè jissejħu ħut Alla u Alla lanqas ma staħa jissejjaħ wieħed mill- aħwa tal- bnedmin. Vleġġa terribbli għall- misħutin spirti s- sentenza Verbum Dei caro factum: għax permezz ta' Kristu kull ħila, kull forza ntfietlu għal dejjem u ra l- invidja tiegħu lejn il- bnedmin mibdula f' kawża ta' unuri ikbar li l- Knisja stess issejjaħ ħtija feliċi l- waqgħa ta' Adam u ta' Eva li mmeritat Redentur bħal dan. Sa mill- mument tad- dħul ta' Kristu fid- dinja aħna adurajna wkoll l- umanità tiegħu servejnieh fil- kors ta' ħajtu kollha u meta temm il- missjoni tiegħu rritorna fost l- eżultanzi tagħna, rebbieħ fuq l- għedewwa tiegħu li saru bradella ta' saqajh. Qima u rikonoxxenza mill- bnedmin kollha lis- Sinjur Ġesù Kristu, unur u glorja għal dejjem; jistqarr kull ilsien li s- Sinjur Ġesù Kristu huwa fil- glorja t' Alla l- Missier. L- inkurunazzjoni ta' Marija Santissima. San Mikiel arkanġlu jirrakkonta: Wara d- daħla ta' Kristu fis- sema eċċessivament trijonfali fuq il- mewt, fuq Satana u fuq id- dinja aħna b' ħerqa kbira konna nistennew l- omm tiegħu biex tassoċja ruħha fil- glorja dik li tant assoċjat ruħha fit- tbatijiet miegħu. Kien għalina tassew kbir l- unur xħin Kristu tana l- ordni li bil- ministerju ta' jdejna nittrasportaw 'il hedina l- privileġġjatissima kreatura fir- ruħ u fil- ġisem qabel il- komuni reżurrezzjoni universali. Min fost il- mortali jista' jasal biex jifhem il- laqgħa glorjuża li kellha b' mod speċjali mill- Iben tagħha divin? Malli kkollokajna 'l Marija Santissima fuq tron maħdum apposta b' ħaġar prezzjużissmu mqiegħed fil- lemin tat- tron tar- Re tal- glorja Kristu Ġesù tron tassew denn biex jilqa' fih 'il dik li laqgħet fiha 'l Dak li s- smewwiet mhumiex kapaċi jilqgħu, f' ħin bla waqt mant tax- xemx għattieha, pedestall taħt riġlejha daħal il- qamar u l- Iben rikonoxxenti tagħha, l- Imħallef Ġust hekk ifaħħarha: "Int denja li tirċievi minni unuri u glorja: kif nista' jiena neżaltak iżjed xħin għażiltek b' ommi vera, jiena veru Alla ħaj u omnipotenti? Xejn ma joħroġ minn hedana r- renju ċelestjali ħlief permezz tiegħek u ħlief permezz tiegħek xejn ma jidħol fih kif jiena stess hekk ridt li mingħajrek lanqas nidħol inkurunat. Inti t- teżoriera tal- grazzji tiegħi, is- smewwiet u l- art huma tiegħek. Jiena nipproklamak u ninkurunak vera Reġina tal- anġli u tal- bnedmin u tal- kreaturi kollha." Xħin siket jitkellem inkuruna l- ġbin tagħha bi tnax -il kewkba li ma tilfu xejn mill- isplenduri tagħhom mal- isplenduri tax- xemx, l- ammant tal- ġuf tagħha, u aħna fl- istess ħin spjegajna sinfonija li l- melodiji u l- aċċent tan- noti ħadd mill- bnedmin ma jista' jisma' mingħajr ma jmut. B' inkini profondi quddiem ir- reġina tagħna esprimejna l- unur tagħna tas- sottomissjoni lejha. Għall- inkin li jiena għamiltilha hija bi tbissima ħelwa qaltli: "Int kont, o qawwi Michael, li keċċejt il- misħut xitan minn hedina s- sala divina u jiena kont li fl- art bir- riġel verġinali tiegħi sħaqt ir- ras supperva tiegħu." Il- kumpann tiegħi Gabrijel arkanġlu: "Ekku," qalilha, "ekku o kbira Reġina tagħna, ekku inkurunata llum il- grazzja li jiena ħabbartlek li sibt quddiem Alla xħin inkuraġġejtek biex ma tibżax fil- preżenza tiegħi." Resqu wkoll Adam u Eva u qalulha: "Aħna daħħalna d- dnub u l- mewt fid- dinja u inti l- grazzja u l- ħajja, aħna bikkejna 'l uliedna u int bint privileġġjata tagħna ferraħt lilna u lil ħutek: la twarrabx issa f' dawn it- trijonfi siguri u eterni tiegħek, kuruna tad- dinjità u tal- merti tiegħek, l- għajnejn tal- ħniena tiegħek mill- bnedmin. Ma kontx tkun omm Alla li permezz tiegħek deher l- attribut tal- ħniena divina kieku ma kienx id- dnub u l- miżerja tagħna. Tkun imbierka o konsolatriċi ta' missier u ta' omm ewlenin tiegħek, tkun imbierka o oġġett tal- kompjaċenza t' Alla; tkun lilek glorja fid- dinja u rikonoxxenza sat- tmiem tas- sekli."